ఎం.కరుణానిధి

ఎం.కెగా, డా.కళైజ్ఞర్గా ప్రసిద్ధి చెందిన ముత్తువేల్ కరుణానిధి (తమిళం: மு.கருணாநிதி) M.K (జూన్ 3, 1924 - ఆగష్టు 7, 2018) తమిళనాడు మాజీ ముఖ్యమంత్రి. 1969లో సి.ఎన్.అన్నాదురై మరణించినప్పటినుండి తాను మరణించేవరకు, తమిళనాడు రాజకీయ పార్టీ ద్రవిడ మున్నేట్ర కళగంకు అధ్యక్షుడు, వ్యవస్థాపక సభ్యులలో ఒకడు. కరుణానిధి తమిళనాడు రాష్ట్రానికి ఐదుసార్లు ముఖ్యమంత్రిగా పనిచేశాడు (1969-71, 1971-74, 1989-91, 1996-2001, 2006-2011). 60 సంవత్సరాల రాజకీయ జీవితంలో పోటీచేసిన ప్రతి ఎన్నికలలో గెలిచి రికార్డు సృష్టించాడు. 2004 లోక్ సభ ఎన్నికలలో తమిళనాడులోని అన్నీ (40) లోక్ సభ స్థానాలలో యూపీఏను గెలిపించడంలో ప్రధానపాత్ర పోషించాడు. స్వయంప్రకటిత నాస్తికుడైన కరుణానిధి ఇ.వి.రామస్వామి నాయకర్ అనుయాయి.

బాల్యం
ఆయన పూర్వనామం దక్షిణా మూర్తి. ముత్తువేలర్, అంజుగం దంపతులకు 1924 జూన్ 3 న జన్మించాడు. తంజావూరులోని తిరుక్కువలై ఆయన స్వస్థలం ఆయన తెలుగు నాయీబ్రాహ్మణ కులానికి చేందినవారు .

రాజకీయాలు 
2006 మే 13 న జరిగిన తమిళనాడు రాష్ట్ర అసెంబ్లీ ఎన్నికల్లో కరుణానిధి నేతృత్వంలోని సంకీర్ణ పక్షాలు గెలిచి అధికారం చేజిక్కించుకున్నాయి. ఆయన చెన్నైలోని చేపాక్ నియోజక వర్గానికి ప్రాతినిధ్యం వహించాడు. 60 సంవత్సరాల రాజకీయ జీవితంలో పోటీ చేసిన ఎన్నికల్లో 13 సార్లు గెలిచి గిన్నీస్ బుక్ రికార్డుకెక్కాడు. 1971 సంవత్సరంలో అన్నాదురై యునివర్సిటీ నుంచి గౌరవ డాక్టరేట్ పట్టా అందుకున్నారు.

సాహిత్యం
తమిళ సాహిత్యంలో కరుణానిధి తనదైన ముద్ర వేసాడు. పద్యాలు, నాటికలు, లేఖలు, నవలలు, జీవిత చరిత్రలు, సినిమాలు, సంభాషణలు, పాటలు మొదలైన అన్ని రంగాల్లో ఆయనకు ప్రవేశం ఉంది. ధక్షిణ భారత చలన చిత్ర సీమ నుండి ముఖ్యమంత్రి అయిన మొదటి వ్యక్తి కరుణానిధి. 1942లో మురసోలి అనే పత్రికను కూడా ప్రారంభించాడు.

మరణం 
తీవ్ర జ్వరం, మూత్ర పిండాల సమస్య కారణంగా కొద్దిరోజులు చెన్నైలోని కావేరి ఆసుపత్రిలో చికిత్స పొంది కరుణానిధి 2018, ఆగష్టు 7న సాయంత్రం గం. 6.10 ని.లకు మరణించాడు.

మూలాలు

బయతి లంకెలు

The Last Lear: A Long Profile of Muthuvel Karunanidhi by Vinod K Jose in The Caravan magazine

1924 జననాలు
ద్రవిడ ఉద్యమం
తమిళనాడు ముఖ్యమంత్రులు
భారతీయ నాస్తికులు
2018 మరణాలు
తమిళనాడు రాజకీయ నాయకులు